Líkamsleifar konunnar , sem var 27 ára gömul , fundust illa brenndar á fimmtudaginn í síðustu viku . Gríðarleg reiði greip um sig meðal almennings enda fólk búið að fá nóg af kynbundnu ofbeldi í landinu . Þegar fréttir bárust af því í morgun að lögreglan hafi skotið menninga til bana fagnaði móðir ungu konunnar og sagði við fréttamann BBC að réttvísin hafi náð fram að ganga . Nágrannar fjölskyldunnar létu ekki sitt eftir liggja í fagnaðarlátunum , kveiktu í flugeldum og fagnaði . Þúsundir íbúa tóku þátt í göngu um götur borgarinnar þar sem framganga lögreglunnar var fagnað . Mennirnir voru skotnir til bana í skotbardaga eftir að hafa reynt að flýja , segir aðstoðarlögreglustjórinn í borginni , PrakashReddy . Fjórmenningarnir voru sakaðir um að hafa nauðgað og myrt hana en konan , sem var dýralæknir , hafði lagt skellinöðru sinni við fjölfarna götu . Mennirnir sprengdu dekkin á skellinöðrunni og fengu hana til þess að koma á bílastæði fyrir flutningabíla þar skammt frá þar sem þeir ætluðu að laga vélhjólið fyrir hana . En þess í stað nauðguðu þeir henni , drápu og kveiktu síðan í henni undir brú sem er úr alfaraleið . Konan hafði náð að hringja í systur sína til að láta hana vita af ótta sínum við mennina sem hefðu boðist til að aðstoða hana . Skömmu síðar var slökkt á símanum . Eftir að fjórmenningarnir voru handteknir reyndu hundruð mótmælenda að komast inn á lögreglustöðina í Hyderabad þar sem þeir voru í varðhaldi .